П Р О Т О К О Л
от публично обсъждане на отчета за касовото изпълнение на
 бюджета на Община Поморие към 31.12.2024г.

Днес, 02.09.2025г. от 15,00 часа в зала № 2 на Община Поморие се проведе публично обсъждане на отчета за касовото изпълнение на бюджета на Община Поморие към 31.12.2024г.
Присъстваха  20  човека – Иван Алексиев – Кмет на Община Поморие, Янчо Илиев - Зам.-кмета по „Бюджет и финанси“, Дора Косталова – Директор на дирекция „БФСД“, общински съветници, директори на дирекции, служители от общинска администрация.
Адам Адамов – Председател на Общински съвет – Поморие откри общественото обсъждане като се позова на Поканата, съгласно раздел II - отчет на Общинския бюджет, чл.140 от Закона за публичните финанси. 

Председателят даде думата на г-н Иван Алексиев – Кмет на Община Поморие.
Г-н Алексиев поздрави и благодари на присъстващите. Благодари на г-н Илиев и финансовия отдел от общинска администрация за работата по изготвяне на отчета за касовото изпълнение на бюджета на Община Поморие към 31.12.2024г. както и за публичността и отчетността на разходваните средства. Изказа благодарност към присъстващите общински съветници, относно решението им за приемане на бюджета на Община Поморие за 2025година и приемането на актуализации.

Председателят Адам Адамов даде думата по първа точка.

По т.1. от дневния ред Г-н Янчо Илиев – зам.-кмет „БФ” на Община Поморие, се обърна към присъстващите с общите параметри на отчета за касовото изпълнение на бюджета на Община Поморие за 2024г. на база разпоредбите на Закона за публичните финанси. Г-н Илиев обърна внимание, че вероятно това ще е последния отчет на бюджет в лева. Следващата година бюджетите ще в лева и евро, а след това само в евро, след което премина към подробна презентация по представените слайдове в публикувания отчет.
Янчо Илиев запозна присъстващите с представения в докладната записка Годишен отчет за състоянието на общинския дълг за 2024 година.
На основание чл.9, ал.1 и ал.2 от Закона за общинския дълг /ЗОД/, Кмета на Общината изготвя годишен отчет за състоянието на общинския дълг, който е внесен в края на месец юли. В изпълнение на това задължение е представено състоянието на общинския дълг, както следва:
1. Дългосрочен дълг с „Уникредит Булбанк“ АД за рефинасиране на съществуващ дълг с по-изгодни финансови показатели. Към 31.12.2024 г., това е така наречения облигационен заем, който е бил към 2018 година към „Общинска банка“ и след това към „Уникредит Булбанк“ - остатъчен размер на дълга – 12 371 260 лв.
2. Дългосрочен дълг за кредит с „Уникредит Булбанк“ АД  за изкупуване на 100%  дялово участие в „Чистота Поморие“ ЕООД. Бил е 4 000 000 в началото. Към 31.12.2024 г. остатъчен размер на дълга – 2 747 008 лв.
 	3. Краткосрочен кредит с „Фонд за органите на местното самоуправление в България – ФЛАГ” ЕАД, за финансиране на допустими разходи по проект „Геотермална енергия в ДГ „Веселушко“ гр. Поморие“ годишен дълг и се възстановява при предоставяне на средства по проекти. Към 31.12.2024 г. остатъчен размер на дълга – 0 лв.	       
Размерът на общинския дълг към 31.12.2024 г. по бюджетни сметки е в размер на 15 118 268 лв. Няма нов поет общински дълг през 2024 г. 
Общо извършени плащания през годината от тези дългове са в размер на 2 654 861 лева, от които 2 287 512 лв. главници и 367 349 лв. за такси, лихви и други, от които 2 457 151 лв. попадат в ограниченията на съотношението на чл.32, ал. 1 от ЗПФ. По същият член се изисква да се каже дали общината има поети общински гаранции - Община Поморие няма издадени общински гаранции.
Г-н Адам Адамов благодари на г-н Янчо Илиев за изчерпателната и подробна информация по отчета.

По т.2. от дневния ред: След отправената Покана за публично обсъждане на касовото изпълнение на бюджета до датата на провеждане на обсъждането няма постъпили предварително въпроси. Г-н Адам Адамов даде думата на присъстващите в залата за въпроси и коментари. 

Г-жа Ива Кусева – Общински съветник и Председател на постоянната комисия по туризъм, търговия, спорт, младежки дейности  и основни поминъци към Общински съвет – Поморие имаше въпроси, относно:
- по обяснителната записка, относно численост на персонала. Г-н Илиев поясни, че това включва и училища, детски градини, и всичко останало.
- по отношение на организации с нестопанска цел, относно сумата, освен по мероприятия спортен и културен календар какво друго включва. Г-н Илиев и г-жа Косталова предложиха да се доуточни допълнително и да се представи информацията на предстоящите заседания на комисиите при разглеждането на внесената докладна записка, относно отчета на бюджета за 2024г.
- по отношение на бюджетното салдо. Г-жа Дора Косталова поясни, че от държавни дейности – положително, за местни дейности – отрицателно. Като се съберат двете дейности салдото е отрицателно. Относно предходни тодини, г-н Илиев каза, че е имало и с положително, и с отрицателно салдо, като даде примери.

Председателя на Общински съвет – Поморие закри публичното обсъждане на отчета за касовото изпълнение на бюджета на Община Поморие към 31.12.2024г. 







                                                    Председател на ОбС – Поморие:

                                                                                                              /Адам Адамов/






                                                                            Протоколчик:

                                                                                         /М.Драгнева
техн.сътрудник към ОбС-Поморие/

